****

 LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 18.martā **Nr.160**

 (prot. Nr.10, 2.§)

**Par atbalstu projektam „Daugavpils cietokšņa dārza AMI”**

Pamatojoties uz likuma „Par pašvaldībām” 21. panta pirmās daļas 2. punktu, likuma “Par pašvaldību budžetiem” 30. pantu, Daugavpils attīstības programmas “Mana pils – Daugavpils” 2014.-2020. gadam Investīciju un Rīcības plānu, Valsts Kultūrkapitāla fonda Kultūras mantojuma nozares projektu 2021. gada 1. konkursa rezultātiem, Daugavpils pilsētas domes Attīstības komitejas 2021. gada 18. marta atzinumu, Daugavpils pilsētas domes Izglītības un kultūras jautājumu komitejas 2021. gada 18. marta atzinumu un Daugavpils pilsētas domes Finanšu komitejas 2021. gada 18. marta atzinumu, atklāti balsojot: PAR – 12 (A.Broks, J.Dukšinskis, A.Gržibovskis, L.Jankovska, R.Joksts, I.Kokina, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas domes projektu „Daugavpils cietokšņa dārza AMI”, saskaņā ar pielikumu Nr. 1.
2. Nodrošināt līdzfinansējumu projekta īstenošanai no pašvaldības 2021. gada budžeta līdzekļiem.
3. Kontroli par lēmuma izpildi uzdot Daugavpils pilsētas domes priekšsēdētāja vietniekam J.Dukšinskim.

Pielikumā: projekta „Daugavpils cietokšņa dārza AMI” apraksts.

Domes priekšsēdētājs *(personiskais paraksts)* I. Prelatovs

 Pielikums Nr. 1

 Daugavpils pilsētas domes

 2021.gada 18. marta

 lēmumam Nr.160

***Projekta „Daugavpils cietokšņa dārza AMI” apraksts***

|  |  |
| --- | --- |
| **Projekta pieteicējs:** | Daugavpils pilsētas dome |
| **Projekta ilgums:** | 8 mēneši no 2021. gada 1.aprīļa līdz 2021.gada 30.novembrim |
| **Projekta summa** | Kopējās izmaksas: 4976 EURValsts Kultūrkapitāla fonda finansējums: 3800 EUR (76.4%)Pašvaldības līdzfinansējums: 1176 EUR (23.6%) |
| **Projekta sasaiste ar Daugavpils pilsētas attīstības programmu** | RP 2 Pilsētvides attīstības programma A22 Daugavpils cietokšņa reģenerācija  |
| **Projekta mērķis** | Veikta Daugavpils cietokšņa dārza arhitektoniski mākslinieciskā inventarizācija un kultūrvēsturiskā izpēte tādā apjomā un kvalitātē, lai to varētu izmantot par pamatu dārza restaurācijas būvprojekta izstrādei. |
| **Projekta galvenās aktivitātes:** | 1. Izstrādāta Daugavpils cietokšņa dārza un tā teritorijā esošās koka lapenes un strūklakas-pieminekļa arhitektoniski mākslinieciskā inventarizācija
	1. Lapenes vizuālā apsekošana, vēsturiski vērtīgu būvgaldniecības, apdares detaļu inventarizācija. Kontrolzondāžas sākotnējā u.c. vēsturisko krāsojuma slāņu noteikšanai, konstatētā krāsojuma fiksācija. Iespējamo izmaiņu konstatācija. Fasāžu notinumi, apdares kartogrammas, shēmas.
	2. Pieminekļa-strūklakas ar iežogojumu vizuālā apsekošana, vēsturiski vērtīgu apdares detaļu inventarizācija, materiālu noteikšana. Kontrolzondāžas sākotnējā u.c. vēsturisko krāsojuma slāņu noteikšanai, konstatētā krāsojuma fiksācija. Iespējamo izmaiņu konstatācija. Fasāžu notinumi, apdares kartogrammas, shēmas
	3. Dārza vizuālā apsekošana, plānojuma izpēte. Ainavisko vērtību un skatu punktu izpēte. Iespējamo izmaiņu konstatācija
	4. Fotofiksācija, anotāciju sagatavošana, fotofiksācijas plāns
	5. Inventarizācijas rezultātu apkopošana, slēdziena, rekomendāciju un saglabāšanas koncepcijas sagatavošana
	6. Dokumentu sējumu sagatavošana, ierakstīšana datnesī, iesniegšana pasūtītājam un NKMP
2. Izstrādāta Daugavpils cietokšņa dārza kultūrvēsturiskā izpēte, apkopojot pieejamos kartogrāfiskos, fotogrāfiskos, mākslinieciskos, literāros un citus vēsturiskos materiālus.
	1. Kultūrvēsturiskās izpētes veikšana (materiālu vākšana arhīvos un muzejos, fotoattēlu skenēšana, apstrāde un interpretēšana, būvvēstures apkopošana, objekta saglabāšanas un izmantošanas ieteikumi)
	2. Dokumentu sējumu sagatavošana, ierakstīšana datnesī, iesniegšana pasūtītājam un NKMP
 |
| **Projekta īstenošanas vietas:** | Daugavpils cietoksnis, Komandanta ielā 6, Daugavpils, Latvija |

Domes priekšsēdētājs I. Prelatovs